Kirsti Ilvessalo

Kirsti Päivi Ilvessalo (ezkondu ondorengo abizenez Ilvessalo-Viljakainen; Helsinki, 1920ko maiatzaren 25a – ibidem, 2019ko uztailaren 5a) finlandiar ehungintzako artista izan zen, batez ere ryijy tapizengatik ezaguna.

 Bizitza 
Kirsti Päivi Ilvessalo Helsinkin jaio zen 1920ko maiatzaren 25ean. Aalto Unibertsitateko Arte, Diseinu eta Arkitektura Eskolan ikasi zuen 1940-1944 urteetan. 1947tik 1952ra Finlandiako Eskulangintzaren Lagunen Elkarteko buru izan zen. Geroago, bere ehungintza estudioa ireki zuen. 1947-1960 urteetan ehungintzako konposizioa irakatsi zuen Arte eta Diseinu Eskolan. Batez ere ryijy tapizengatik egin zen ezaguna, eta bere lanak hainbat herrialdetako museoetako bildumetan daude, hala nola Victoria and Albert Museumen (Londres) eta Suediako Museo Nazionalean (Stockholm). Eraikin publikoak apaintzeko ehunak ere diseinatu eta ekoitzi zituen. Gainera, bitxiak eta paper pintatua diseinatu zituen.

Milango Arte eta Arkitektura Hirurtekoan, urrezko domina irabazi zuen 1951n eta 1960an, eta sari nagusia 1954an. 1979an, Finlandiako Lehoiaren Ordena eman zioten. 2019ko uztailaren 5ean hil zen.

 Sariak 

 1951: Milango Arte eta Arkitektura Hirurtekoko urrezko domina
 1954: Milango Arte eta Arkitektura Hirurtekoko sari nagusia
 1960: Milango Arte eta Arkitektura Hirurtekoko urrezko domina
 1979: Finlandiako Lehoiaren Ordena

 Erreferentziak 

 Kanpo estekak 

Kategoria:Helsinkiarrak
Kategoria:Finlandiako artistak
Kategoria:Ehungintzako artistak
Kategoria:Finlandiako diseinatzaileak
Kategoria:Emakume diseinatzaileak
Kategoria:Helsinkin hildakoak